B4-0725, 0758, 0764, 0778, 0792 και 0801/97

Ψήφισμα σχετικά με την Κένυα

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την Κένυα και κυρίως το ψήφισμα της 17ης Ιουλίου 1997 για την καταπάτηση των ανθρωπίνων δικαιωμάτων στην Κένυα ((ΣΠ της ημερομηνίας αυτής, Μέρος ΙΙ, σημείο 12 β))),

- έχοντας υπόψη τη δήλωση της Προεδρίας της Ευρωπαϊκής Ένωσης της 13ης Αυγούστου 1997,

Α. λαμβάνοντας υπόψη το κλίμα βίας που επικρατεί στην Κένυα, ειδικότερα στη Μομπάσα και την κενυατική ακτή, λίγους μήνες μόνο πριν από τις προεδρικές και κοινοβουλευτικές εκλογές,

Β. υπενθυμίζοντας ότι οπλισμένες ομάδες επιτέθηκαν στον καταγόμενο από το εσωτερικό της χώρας πληθυσμό, προκαλώντας το θάνατο πενήντα περίπου ατόμων, καίγοντας σπίτια και υποχρεώνοντας δεκάδες χιλιάδες άτομα να εγκαταλείψουν τις κατοικίες τους,

Γ. λαμβάνοντας υπόψη τις βιαιοπραγίες στις οποίες επιδόθηκαν οι δυνάμεις ασφαλείας της Κένυας, εις αντίποινα,

Δ. εκφράζοντας την ανησυχία του για την επιδείνωση της κατάστασης των ανθρωπίνων δικαιωμάτων στην Κένυα και για την πολιτική καταστολής που εφαρμόζει η κυβέρνηση της Κένυας απέναντι στα μέλη των αντιπολιτευτικών κινημάτων,

Ε. υπενθυμίζοντας ότι η βοήθεια που χορηγείται στην Κένυα από τους διεθνείς χρηματοδοτικούς οργανισμούς έχει ανασταλεί μέχρι νεωτέρας διαταγής,

ΣΤ. λαμβάνοντας υπόψη τις θεσμικές μεταρρυθμίσεις που ψήφισε τελικά το κοινοβούλιο της Κένυας στις 11 Σεπτεμβρίου 1997 και για τις οποίες αγωνίζονταν οι αντιφρονούντες και υπερασπιστές των δικαιωμάτων του ανθρώπου, υπό τη σημαία της National Convention Assembly,

Ζ. εκφράζοντας την ανησυχία του για τις επιπτώσεις που θα μπορούσε να έχει στις γειτονικές χώρες η συνεχιζόμενη κατάσταση κρίσης στην Κένυα,

1. καταδικάζει με σθένος τις βιαιοπραγίες των οποίων υπήρξαν θύματα οι κάτοικοι ορισμένων περιοχών της Κένυας[semigr ]

2. καταδικάζει σθεναρά για ακόμη μια φορά όλες τις πράξεις πολιτικής βίας που διαπράττουν οι δυνάμεις κρατικής ασφάλειας ή άλλες ομάδες και ζητεί από τις αρχές της Κένυας να σταματήσουν όλες τις πράξεις βίας που έχουν ως στόχο αθώους και ανυπεράσπιστους πολίτες και οι οποίες προκαλούν ακόμη μεγαλύτερη αποσταθεροποίηση και εμφύλιες συγκρούσεις στη χώρα[semigr ]

3. καλεί όλα τα ενεχόμενα μέρη να εγκαταλείψουν τη βία και να επαναφέρουν την αναγκαία για την ομαλή διεξαγωγή των εκλογών ηρεμία[semigr ]

4. καταδικάζει το κλίμα συστηματικής καταστολής από το κυβερνών κόμμα επί των δυνάμεων της αντιπολίτευσης και της κοινωνίας των πολιτών, κλίμα που απειλεί την αξιοπιστία των επερχόμενων εκλογών[semigr ]

5. λαμβάνει υπόψη τις θεσμικές μεταρρυθμίσεις που ενέκρινε το κοινοβούλιο της Κένυας και τις διατάξεις τους σχετικά με τις δημόσιες διαδηλώσεις, την πρόσβαση στα μέσα ενημέρωσης και τη σύσταση εκλογικής επιτροπής και ζητεί από την κυβέρνηση της Κένυας να τις σεβασθεί πλήρως, καθώς και την ελευθερία του συναθροίζεσθαι και την ελευθερία έκφρασης[semigr ]

6. ζητεί επίσης από την κυβέρνηση να αρχίσει ειρηνικό διάλογο με τα αντιπολιτευτικά κόμματα όσον αφορά τις επιπλέον συνταγματικές και νομικές μεταρρυθμίσεις που απαιτούνται για τη διεξαγωγή δίκαιων και ελεύθερων γενικών εκλογών[semigr ]

7. προτρέπει την κυβέρνηση της Κένυας να λάβει μέτρα κατά της διαφθοράς[semigr ]

8. ζητεί από την Επιτροπή να υποστηρίξει την εκλογική διαδικασία παρέχοντας κάθε αναγκαία βοήθεια για τη διοργάνωση ελεύθερων και δικαίων εκλογών[semigr ]

9. ζητεί από την Επιτροπή να χορηγήσει βοήθεια στα εκτοπισθέντα άτομα μετά τις εξάρσεις βίας που παρατηρήθηκαν στην κενυατική ακτή[semigr ]

10. καλεί το Συμβούλιο και την Επιτροπή να παρακολουθήσουν εκ του σύνεγγυς την κατάσταση των ανθρωπίνων δικαιωμάτων στην Κένυα, καθώς και τη δημοκρατική πορεία της χώρας και να ασκήσουν, σύμφωνα με το άρθρο 5 της Σύμβασης του Λομέ, όλες τις αναγκαίες πιέσεις, ούτως ώστε να τεθεί σύντομα τέρμα στις παραβιάσεις των ανθρωπίνων δικαιωμάτων καθώς και των αστικών και πολιτικών δικαιωμάτων του κενυατικού πληθυσμού[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, το Συμβούλιο των Υπουργών ΑΚΕ-ΕΕ, στους συμπροέδρους της Συνέλευσης Ίσης Εκπροσώπησης ΑΚΕ-ΕΕ, την κυβέρνηση της Κένυας καθώς και στους Γενικούς Γραμματείς των Ηνωμένων Εθνών και της Οργάνωσης Αφρικανικής Ενότητας.